[{"text_idx": "#000000", "text": "UEA lanc\u0302is sian novan retejon"}, {"text_idx": "#000001", "text": "[S\u0302ERCO] Post longa laborado UEA fine povas lanc\u0302i sian novan retejon, kiu estis anoncita en 2013. Ne c\u0302io jam pretas, kaj la videblaj s\u0302ang\u0302oj estas malpli grandaj ol multaj atendis, sed lau\u0306 la estraro de UEA temas pri grava progreso. \u201dCetere AKSO ne estas la nura reta projekto de UEA\u201d, atentigas g\u0302enerala sekretario Aleks Kadar."}, {"text_idx": "#000002", "text": "La nova retejo de UEA."}, {"text_idx": "#000003", "text": "La reteja projekto de UEA estis lanc\u0302ita dum la Universala Kongreso en Rejkaviko en 2013, kiam la tiama nova estraro, gvidata de Mark Fettes, petis ke la komitato rezervu 100 000 eu\u0306rojn por la projekto. La komitato post iom da grumblado konsentis, kaj nun oni povas vidi la rezulton."}, {"text_idx": "#000004", "text": "En intervjuo de Libera Folio en novembro 2014 Mark Fettes klarigis, ke la starigo de nova retejo ne povas okazi senprokraste, c\u0302ar g\u0302i estas dependa de aliaj reformoj en la laboro de UEA:"}, {"text_idx": "#000005", "text": "\u2013 La reteja demando tus\u0302as preskau\u0306 c\u0302iujn aspektojn de la funkciado de UEA, kaj do retejaj solvoj postulas ankau\u0306 s\u0302ang\u0302ojn en nia labormaniero ... kio ne estas tuj solvebla demando. La demando restas prioritata, tamen, por nia mastruma triopo."}, {"text_idx": "#000006", "text": "Pri la reteja renovigo dum la jaroj okupig\u0302is diversaj teamoj. La nuna estraro, kiu estis elektita en la Universala Kongreso de Lisbono en 2018, fine sukcesis realigi la bezonatajn s\u0302ang\u0302ojn en la labormaniero de la asocio."}, {"text_idx": "#000007", "text": "La nuna prezidanto de UEA, Duncan Charters publike diris, ke la lanc\u0302odato de la nova retejo estos la 15-a decembro 2020, sed dum la kunsido de la komitato de UEA en septembro li modifis la tempoplanon:"}, {"text_idx": "#000008", "text": "\u2013 Do la nuna perspektivo estas, ke ni havu la celon kompletigi la aferon en januaro, kaj plej malfrue en februaro, li tiam diris."}, {"text_idx": "#000010", "text": "Ankau\u0306 tiu limdato pasis sen apero de nova retejo, sed nun fine okazis la lanc\u0302o. Tamen ne c\u0302io jam pretas, atentigas g\u0302enerala sekretario Aleks Kadar:"}, {"text_idx": "#000012", "text": "Granda parto de la reteja renovigo ne estas tuj rimarkebla por uzantoj, sed la nova retejo uzas la plej pintajn teknologiojn, kaj malantau\u0306 la fasado trovig\u0302as la nova administra sistemo, kiu grave faciligos la funkciadon de la Centra Oficejo."}, {"text_idx": "#000014", "text": "Li ne akceptas la oftajn kritikojn, lau\u0306 kiuj UEA elspezas senlimajn kvantojn da mono al projekto kies rezultoj nenie videblas."}, {"text_idx": "#000015", "text": "\u2013 Unue, mono ne \u201cdau\u0306re elspezig\u0302as\u201d. La lasta parto estos pagita kiam c\u0302iuj partoj, kiuj devus esti liveritaj lau\u0306 la nuna kontrakto, estos liveritaj. Ne temas pri promesoj, sed pri kontrakto inter UEA kaj TEJO. Nur kiam la kontrakto estos plenumita, UEA pagos. Cetere AKSO ne estas la nura reta projekto de UEA. Aparte indas substreki, ke g\u0302uste en 2020 la reta agado de UEA estis elstara."}, {"text_idx": "#000016", "text": "La diversaj sekcioj ricevis fasonadojn aparte elektitajn por elstarigi la enhavon."}, {"text_idx": "#000017", "text": "La nova retejo de UEA estas multmaniere avangarda. Oni decidis sekvi la plej modernan direktig\u0302on en reteja fasonado: anstatau\u0306 teda, monotona aspekto oni elektis fasoni la diversajn sekciojn en karakteriza maniero, tiel ke ekzemple la facila sekcio havas lau\u0306eble simplan kaj klaran aspekton, dum la forumo uzas la tradician verdan rekon-koloron."}, {"text_idx": "#000018", "text": "En la sekcio por aktivuloj oni decidis uzi terglobon kiel simbolon de la tutmonda aktivado de UEA, dum la sekcio pri lingvaj rajtoj elstaras per bunteco, kiu reflektas la lingvan diversecon, subtenatan de UEA. La sekcio por gazetaro ricevis simplan kaj elegantan fasonon, kiu reflektu la aktualecon de la enhavo."}, {"text_idx": "#000019", "text": "Dum la laboro oni konsideris ankau\u0306 la evoluon de la lingvo, kaj pluraj teamanoj argumentis por tute riisma retejo. Post la j\u0302usa nedecido de la Akademio de Esperanto pri seksneu\u0306tralaj pronomoj, la estraro de UEA decidis same atendi pri la g\u0302enerala enkonduko de la pronomo \u201dri\u201d almenau\u0306 g\u0302is la jaro 2031. Dezirantoj tamen povas en la retejo de UEA jam nun elekti riisman variaj\u0302on de la plej multaj pag\u0302oj."}, {"text_idx": "#000020", "text": "Do, kvankam la videblaj s\u0302ang\u0302oj en la retejo de UEA povus esti pli grandaj, la unua granda pas\u0302o en la reteja renovigo estas nun farita. Baldau\u0306 la evoluigo de AKSO permesos tute au\u0306tomatan funkciadon de la Centra Oficejo."}, {"text_idx": "#000021", "text": "Homa laborforto estos bezonata nur por purigi la necesejojn, sed por tiu tasko jam volontulis la G\u0302enerala Direktoro Martin Scha\u0308ffer:"}, {"text_idx": "#000023", "text": "C\u0302iuj citaj\u0302oj en la artikolo estas au\u0306tentikaj."}, {"text_idx": "#000025", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000026", "text": "Gratulon al UEA! La iomete longa tempo ekde 2013 estis sukcese uzita por starigi modernigitan retejon, kiu plenumas (preskau\u0306) c\u0302iujn revojn de la membraro. La sekcio por aktivuloj estas revolucia (kaj aspekte alloga kun la turnanta terglobo)! Aplau\u0306dego!"}, {"text_idx": "#000027", "text": "Gratulon. La retejo fine respondas al niaj bezonoj. G\u0302i estas escepte avangarda kaj preskau\u0306 same bona kiel aktivulo.net \ud83d\ude00"}, {"text_idx": "#000028", "text": "Interese ke la \"nova retejo\" kiu estas ligita estis komenco de mia propono pri retejo al UEA farita antau\u0306 3 jaroj Inter s\u0302ang\u0302oj de direktoroj, statutoj, ktp. C\u0302u ne estis pli nova versio de tiu propono ekde tiam?"}, {"text_idx": "#000029", "text": "Ankau\u0306 c\u0302e TEJO okazas grandaj aferoj..."}, {"text_idx": "#000030", "text": "Fine, la esperantistaro vekig\u0302as pri la postuloj de la 21-a jarcento!"}, {"text_idx": "#000031", "text": "Mi tutkore konsentas kun la nova TEJO-starpunkto ( \u201cKion ni perdas vendante niajn datumojn?\""}, {"text_idx": "#000032", "text": "Lerni de Guglo signifas lerni kiel venki!"}, {"text_idx": "#000034", "text": "S\u0302ajne, ne estas april-s\u0302erco, c\u0302ar la nova retejo ja ekzistas, tamen la fino de la artikolo iom dubigas min..."}, {"text_idx": "#000035", "text": "Malgranda korekto al la artikolo: homa laborforto ne estos bezonata por io ajn, ec\u0302 ne por purigi la necesejojn \u2013 tio okazas jam plenau\u0306tomate en Nederlando."}, {"text_idx": "#000036", "text": "Do la plenau\u0306tomatigo estas la vera kialo por ke la Centra Oficejo havu sian sidejon en Nederlando ..."}, {"text_idx": "#000038", "text": "Nun eblas kompreni kial la CO de UEA ne bezonas purigist(in)on."}, {"text_idx": "#000039", "text": "Se mi klakas al la ligilo \"nova retejo\" (adreso: nova.uea.esperanto.net) sub la bildo en la artikolo, mi atingas nur la malnovan UEA-retejon (adreso: C\u0302u Aprila s\u0302erco?"}, {"text_idx": "#000040", "text": "Evidente estas s\u0302erco, tamen mi persone ja povis viziti la \"novan\" retejon (tiu retejo, kies bonven-pag\u0302o estas la bildo de tiu artikolo) antaux kelkaj horoj, do eble estis duon-s\u0302erco, aux eraro.\nNun mi nur povas atingi la \"malnovan\" retejon, ."}, {"text_idx": "#000041", "text": "La \u201dnova\u201d retejo estis propono kiun mi faris al UEA antau\u0306 3 jaroj kiam mi partempe laboris por ili, se vi volas legi pri mia partopreno en tiu projekto: Nuntempe estas alia projekto kun alia respondeculo, sed au\u0306 Kalle ne trovis la plej novan version de la projekto au\u0306 por s\u0302erci li preferis ligi malnovan version. Tamen la g\u0302enerala direktoro decidis elirigi la retejon de la bildon por ke homoj ne konfuzigu g\u0302in kun pli novaj versioj."}, {"text_idx": "#000043", "text": "Por disvastigo lingvon necese al esperantistoj ne fermigi en aparta reto, sed fari c\u0302ion male. Irigi en mondo, en socio kaj altiri atenton per interesa , bela, profita. Fermeco c\u0302iam estas stagnado."}, {"text_idx": "#000047", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000048", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000051", "text": "Alig\u0302i al 400 aliaj abonantoj"}]